Video: ŉ Sjokolade-kameelperd van meer as 2,5 meter hoog(Foto:Amaury Guichon/Instagram) ŉ Fyngebak-kunstenaar se video waar hy ŉ kameelperd van meer as 2,5 meter hoog uit sjokolade maak, maak opslae op sosiale media. Amaury Guichon deel gereeld sy sjokolade-kunswerke op sy Instagram-kanaal. Die video van die kameelperd is reeds meer as 70 miljoen keer gekyk met meer as 7,6 miljoen mense wat daarvan gehou het. “Sjokolade-kameelperd!” het Amaury by die video geskryf. “Hierdie 8,3 voet hoë sjokolade-standbeeld is my grootste skepping ooit.” Die video wys hoe hy verskillende dele van die kameelperd uit sjokolade maak en dit dan aanmekaar las. Hy word geloof vir sy kreatiwiteit en talent. “Nou het hy net ŉ yslike boom nodig vir ŉ happie!” skryf een kyker. “Ongelooflik! Hierdie is op ŉ volgende vlak, Amaury!” skryf ŉ ander. A post shared by Amaury Guichon (@amauryguichon)